TVD โชว์ Q1 พลิกกำไร 14.32 ลบ. หลังรายได้ขายสินค้าโตตามเป้ารับแผนโฆษณารูปแบบใหม่
TVD โชว์ Q1 พลิกกำไร 14.32 ลบ. รับรายได้ขายสินค้าโตตามเป้ารับแผนโฆษณารูปแบบใหม่
14 พ.ค. 2561

บริษัท ทีวี ไดเร็ค จำกัด (มหาชน) หรือ TVD รายงานผลการดำเนินงานงวดไตรมาส 1/61 (รวมบริษัทย่อย) สิ้นสุดวันที่ 31 มี.ค. 61 มีผลการดำเนินงานดังนี้

สำหรับผลประกอบการดังกล่าวพลิกกำไรเนื่องจากบริษัท มีรายได้รวม 896.82 ล้านบาท เพิ่มขึ้นจากงวดเดียวกันของปี ก่อน 49.63 ล้านบาท คิดเป็นร้อยละ 5.86 มีกำไรสุทธิ 14.32 ล้านบาท ในส่วนที่เป็นของบริษัทใหญ่กำไรเพิ่มขึ้นจากงวดเดียวกันของปีก่อนเป็นจำนวนเงิน 24.71 ล้านบาท หรือคิดเป็นร้อยละ 237.92
โดยเป็นผลมาจากปัจจัยหลักๆ จากรายได้จากการขายสินค้าเพิ่มขึ้นตามเป้าหมายที่วางไว้ผลจากการปรับแผนการโฆษณาสินค้ารูปแบบใหม่ทำให้ปริมาณการสั่งซื้อสินค้าจากผู้บริโภคเพิ่มขึ้นประมาณร้อยละ 6.37 หรือคิดเป็นเงินประมาณ 53.64 ล้าน บาท ทำให้กำไรเพิ่มขึ้นประมาณ 21.60 ล้านบาท